সমগ্র খেলোয়াড়ী জীবনে সাতটিমাত্র টেস্টে অংশগ্রহণ করেছেন সিড কার্নো। একটি বাদে সবকটি ইনিংসেই ব্যাটিং উদ্বোধনে নামেন। তবে, সর্বমোট ১৬৮ রান তুলতে পেরেছিলেন। এ সংগ্রহের মাধ্যমে নিজের নামের প্রতি সুবিচার করতে পারেননি তিনি। ২৪ ডিসেম্বর, ১৯৩০ তারিখে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ ফেব্রুয়ারি, ১৯৩২ তারিখে মেলবোর্নে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।

১৯৩০-৩১ মৌসুমে পার্সি চ্যাপম্যানের নেতৃত্বাধীন ইংরেজ দল দক্ষিণ আফ্রিকা গমন করে। জোহেন্সবার্গের ওল্ড ওয়ান্ডেরার্সে সিরিজের প্রথম টেস্ট খেলার জন্যে মনোনীত হন। স্বাগতিক দল ২৮ রানে জয় পায় ও ১৯০৯-১০ মৌসুমে ইংল্যান্ডের বিপক্ষে সিরিজ জয়ের পর এটিই দক্ষিণ আফ্রিকার প্রথম জয় ছিল। নিউল্যান্ডসে ১৩ ও ৮ রান তুললে দলের বাইরে অবস্থান করতে হয় তাকে। এরপর সিরিজের শেষ দুই টেস্টে তাকে দলে রাখা হয়।

অস্ট্রেলিয়া গমন
প্রথম-শ্রেণীর ক্রিকেট
আন্তর্জাতিক ক্রিকেট
অবসর